Ակադեմիայի պատկերասրահ (Վենետիկ)

Վենետիկի ակադեմիայի պատկերասրահ (), գեղարվեստի պատկերասրահ, որտեղ ներկայացված է 16-18-րդ դարերի վենետիկյան գեղարվեստի ամենամեծ հավաքածուն։ Տեղակայված է Scuola della Carità շենքում, Մեծ ջրանցքի հարավային ափին։ Ի սկզբանե եղել է Վենետիկի գեղարվեստի ակադեմիայի պատկերասրահ։ Ակադեմիայից առանձնացել է 1879 թվականին։ Ակադեմիայի պատկերասրահի անունով է կոչվում Մեծ ջրանցքի կամուրջներից մեկը։ Երկու կառույցներն էլ տեղակայված են եղել նույն շենքում մինչև 2004 թվականը, երբ գեղարվեստի դպրոցը տեղափոխվել է Ospedale degli Incurabili շենք։

Պատմություն 

Վենետիկի գեղարվեստի ակադեմիան հիմնադրվել է 1750 թվականի սեպտեմբերի 24-ին, ակադեմիայի կարգավիճակ ստացել է 1756 թվականին։ Ակադեմիայի առաջին տնօրենն է եղել Ջովաննի Բատիստա Պյացետտան, իսկ Վյուրցբուրգից վերադառնալուց հետո ակադեմիայի առաջին նախագահ է դարձել Ջովաննի Բատիստա Տիեպոլոն։

Ակադեմիան առաջին հաստատություններից մեկն էր, որտեղ 1777 թվականից Պիետրո Էդվարդսը դասավանդում էր ռեստավրացիա, իսկ 1819 թվականից ձևակերպվել է որպես դասընթաց։

1807 թվականին Նապոլեոնի հրամանագրով ակադեմիան վերահիմնադրվել է։ Ակադեմիայի անունը փոխվել է՝ Veneta Academia di Pittura, Scultura e Architettura-ից (Վենետիկի նկարչության, քանդակագործության և ճարտարապետության ակադեմիա) դառնալով Accademia Reale di Belle Arti (Գեղարվեստի թագավորական ակադեմիա) և տեղափոխվել է պալադիան ճարտարապետական համալիր հանդիսացող Վենետիկի ակադեմիայի պատկերասրահի շենք, որտեղ էլ ներկայումս տեղակայված է պատկերասրահը։ Ակադեմիայի հավաքածուն հանրության համար հասանելի է եղել 1817 թվականի օգոստոսի 10-ից։

Ակադեմիայի պատկերասրահը Վենետիկի գեղարվեստի ակադեմիայից անկախացել է 1879 թվականին։ Այն գտնվում է Իտալիայի մշակույթի նախարարության ենթակայության ներքո։

Շենք 
Նապոլեոնյան ղեկավարությունը Վենետիկում լուծարել է բազմաթիվ հաստատություններ, այդ թվում որոշ եկեղեցիներ, վանքեր ու դպրոցներ։ Ակադեմիան հանգրվանել է Scuola della Carità, Convento dei Canonici Lateranensi և Santa Maria della Carità շենքում։ Scuola della Carità Scuole Grandi-ի վեց կառույցներից ամենահինն էր, թվագրվում է 1343 թվական, թեև դպրոցը (Scuole Grandi of Venice) կազմավորվել է 1260 թվականին։ Convento dei Canonici Lateranensi կառույցը նախագծել է Անդրեա Պալլադիոն 1561 թվականին, թեև ավարտին չի հասցրել։ 1441 թվականին Santa Maria della Carità-ի ճակատային հատվածն ավարտել է Բարտոլոմեո Բոն։

Հավաքածու 
Ակադեմիայի պատկերասրահն ունի Վենետիկի գեղանկարչության մինչև 18-րդ դարի գլուխգործոցներ, որոնք ներկայացված են ժամանակագրական և թեմատիկ դրսևորումներով։

Ներկայացված արվեստագետներից են՝

 Անտոնելլո դա Մեսինա
 Լացարո Բաստիանի
 Ջենտիլե Բելլինի
 Ջովաննի Բելլինի
 Բեռնարդո Բելլոտտո
 Պացինո դե Բոնագուիդա
 Ջովաննի Անտոնիո Կանալետտո
 Վիտորե Կարպաչչո
 Ջուլիո Կարպիոնի
 Ռոզալբա Կառերա
 Չիմա դա Կոնելյանո
 Դոմենիկո Ֆետտի
 Պիետրո Գասպարի
 Միկելե Ջամբոնո
 Լուկա Ջորդանո
 Ֆրանչեսկո Գվարդի
 Ջորջոնե
 Յոհան Լիս
 Շառլ լը Բրեն
 Պիետրո Լոնգի
 Լորենցո Լոտտո
 Անդրեա Մանտենյա
 Ռոկկո Մարկոնի
 Միկելե Մարիեսկի
 Ջովանի Բատիստա Պյացետա
 Ջամբատիստա Պիտոնի
 Մատիա Պրետի
 Ջովաննի Բատիստա Տիեպոլո
 Տինտորետտո
 Տիցիան
 Պաոլո Վերոնեզե
 Ջորջո Վազարի
 Լեոնարդո դա Վինչի (Վիտրուվյան մարդ նկարը)
 Ալվիզե Վիվարինի
 Ջուզեպպե Ձեիզ

Պատկերասրահ

Ծանոթագրություններ

Արտաքին հղումներ 
 Պաշտոնական կայք

Իտալիայի պատկերասրահներ
1750 հիմնադրված թանգարաններ